Քեթրին Նյուտոն

Քեթրին Նյուտոն (անգլ.՝ Kathryn Newton, փետրվարի 8, 1997(1997-02-08), Օռլանդո, Ֆլորիդա) , ամերիկացի դերասանուհի։ Նա առավել հայտնի է դարձել Նեթֆլիքսի «Հասարակություն» հեռուստասերիալում Էլլի Փրեսմանի, «Մեծ փոքր ստեր» հեռուստասերիալում Աբիգաիլ Քառլսոնի և  CBS-ի «Չամուսնացած Գարի» սիթքոմում Լուիս Բռուքսի դերերով։ Նյուտոնը նաև նկարահանվել է 2012 թվականի «Պարանորմալ երևույթներ 4» ֆիլմում՝ Ալեքս Նիլսոնի դերում, որը նրան բերել է 2013 թվականի «Երիտասարդ դերասան» մրցանակ` խաղարկային ֆիլմում լավագույն առաջատար երիտասարդ դերասանուհուի, և 2019 թվականին «Պոկեմոն։ Դետեկտիվ Պիկաչու» ֆիլմում խաղացել է Լյուսի Սթիվենսի դերը Ռայան Ռեյնոլդսի և Ջասթիս Սմիթի կողքին։ Նա նաև հայտնի է The CW հեռուստաալիքի «Գերբնական» հեռուստասերիալում ավագ Քլեր Նովակի և AMC-ի «Կանգնիր և վառվիր» հեռուստասերիալում ավագ Ջոաննի Քլարկի դերերով։


== Կյանքն ու կարիերան ==
Նյուտոնը ծնվել է Ֆլորիդայի Օռլանդո նահանգում՝ Ռոբինի և Դեյվիդ Նյուտոնների միակ զավակն է։ Նա իր կարիերան սկսել է չորս տարեկանից՝ իր առաջին հեռուստատեսային դեբյուտը կատարելով «Իմ բոլոր երեխաները» սերիալում՝ 2001-2004 թվականներին խաղալով Կոլբի Մարիան Չանդլերի դերը։ Միևնույն ժամանակ նա նկարահանվել է նաև երկու կարճամետրաժ ֆիլմերում՝ «Էբբին արևելքում» (2002) և «Բան-բան» (2003)։ 2008 թվականին Նյուտոնը նկարահանվել է CBS-ի «Չամուսնացած Գարին» հեռուստասերիալում։ Երբ նա տասներկու տարեկան էր, ընտանիքը տեղափոխվել է Լոս Անջելես, որտեղ նա հաճախել է Նոտր Դամի ավագ դպրոցը։
2010 թվականին ստացել է երկու «Երիտասարդ դերասան» մրցանակ «Լավագույն կատարում հեռուստատեսային կատակերգության սերիալում» և «Լավագույն կատարում հեռուստասերիալում (կատակերգություն կամ դրամա)»՝ «Չամուսնացած Գարին» հեռուստասերիալում խաղալու համար։ Նյուտոնը խաղացել է Չեյզ Ռուբին-Ռոսիի դերը 2011 թվականին նկարահանված «Վատ ուսուցչուհին» ֆիլմում՝ Քեմերոն Դիասի կողքին։ Նա ունեցել է գլխավոր դեր՝ Ալեքսը, 2012 թվականին նկարահանված «Պարանորմալ երևույթներ 4» ֆիլմում, և իր կատարողականի համար արժանացել է մրցանակի՝ 34-րդ Երիտասարդ դերասան մրցանակաբաշխությունում։ 10-րդ սեզոնից սկսած, նա ունեցել է կրկնվող դեր «Գերբնական» հեռուստասերիալում՝ Կլեր Նովակի դերով։ Նյուտոնը նկարահանվել է HBO-ի «Մեծ փոքր ստեր» հեռուստասերիալում, որը հմնված է Լիանա Մորիարթիի համանուն վեպի վրա։ Նա նաև կարևոր դերեր է ունեցել «Միսուրիում Էբբինգից դուրս երեք գովազդային վահանակներ»  և «Բենը վերադարձել է» ֆիլմերում։ Երկու միմիանց հետ կապ չունեցող ֆիլմերում նա խաղացել է դերասան Լուկաս Հեջեսի կերպարի քրոջ դերը։
2019 թվականին նկարահանվել է «Պոկեմոն։ Դետեկտիվ Պիկաչու» լիամետրաժ խաղային ֆիլմ, որը ստեղծվել է համանուն տեսախաղի հիման վրա։ Նա նաև Էլլի Փրեսմանի գլխավոր դերն է խաղացել Նեթֆլիքսի «Հասարակություն» առեղծվածային դրամատիկ սերիալում, որը պրեմիերան կայացել է 2019 թվականի մայիսի 10-ին։


== Անձնական կյանք ==
Նյուտոնը գոլֆ է խաղում դեռ մանկուց։ Նա սկսել է խաղալ մրցաշարերում 8 տարեկանից։
2015 թվականին Նյուտոնը ավարտել է Նոտր Դամի ավագ դպրոցը ։ Նա Նոտր Դամի ավագ դպրոցի գոլֆի աղջիկների թիմի անդամ էր։
Նա հետաձգել է քոլեջը՝ դերասանական կարիերան շարունակելու համար։ Նա եղել է  Հարավային Կալիֆոռնիայի համալսարանի գոլֆի կանանց թիմի լավագույն անդամներից մեկը։
Նյուտոնն ունի 3 պուդել շուն։


== Ֆիլմագրություն ==


=== Ֆիլմ ===


=== Հեռուստատեսություն ===


=== Երաժշտական տեսահոլովակներ ===


== Ծանոթագրություններ ==


== Արտաքին հղումներ ==
Քեթրին Նյուտոն IMDBում
Քեթրին Նյուտոն Ինստագրամում